U-I-168/01
Natisni
Opravilna št.:
U-I-168/01
Datum odločitve:
3. 10. 2002
Objavljeno:
OdlUS XI, 202
ECLI:
ECLI:SI:USRS:2002:U.I.168.01
Akt:
Zakon o pravni pomoči (Uradni list SRS, št. 23/79) (ZPraP)

Zakon o odvetništvu (Uradni list RS, št. 18/93 in 24/91) (ZOdv)

Tarifa o odvetniških storitvah (Uradni list RS, št. 10/91-I, 17/91-I popr.in 13/93)

Odvetniška tarifa (Uradni list RS, št. 7/95, 49/2000 in 57/2000 popr)
Izrek:
Pobuda za začetek postopka za oceno ustavnosti Zakona o pravni pomoči (Uradni list SRS, št. 23/79) in Zakona o odvetništvu (Uradni list RS, št. 18/93 in 24/01) ter za oceno ustavnosti in zakonitosti Tarife o odvetniških storitvah (Uradni list RS, št. 10/91-I, 17/91-I popr. in 13/93) in Odvetniške tarife (Uradni list RS, št. 7/95, 49/2000 in 57/2000 popr.) se zavrže.
Evidenčni stavek:
Ustavno sodišče glede na pristojnosti iz 160. člena Ustave ne odloča o tem, kako naj sodišča uporabljajo predpise v civilnopravnih ali drugih sporih. Pod predpisanimi pogoji lahko odloča le, ali so bile posamezniku v tovrstnih sporih s posamičnimi akti kršene človekove pravice ali temeljne svoboščine. To lahko stori v postopku, začetem z ustavno pritožbo, v nobenem primeru pa tega ni mogoče zahtevati s pobudo za oceno ustavnosti in zakonitosti predpisov.
Geslo:
Nepristojnost Ustavnega sodišča za odločanje o uporabi predpisov.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Leopold Matela in Nada Karin Matela, Maribor
Datum vloge:
3. 8. 2001
Vrsta odločitve:
sklep
Vrsta rešitve:
zavrženje
Dokument:
US21713
Dokument v PDF obliki:
U-I-168-01.pdf
115 KB
Prenesite datoteko
U-I-168/01
3. 10. 2002
SKLEP
Ustavno sodišče je v postopku za preizkus pobude Leopolda Matela in Nede Karin Matela iz Maribora na seji dne 3. oktobra 2002
sklenilo:
Pobuda za začetek postopka za oceno ustavnosti Zakona o pravni pomoči (Uradni list SRS, št. 23/79) in Zakona o odvetništvu (Uradni list RS, št. 18/93 in 24/01) ter za oceno ustavnosti in zakonitosti Tarife o odvetniških storitvah (Uradni list RS, št. 10/91-I, 17/91-I popr. in 13/93) in Odvetniške tarife (Uradni list RS, št. 7/95, 49/2000 in 57/2000 popr.) se zavrže.
Obrazložitev
1. Pobudnika navajata, da vlagata pobudo za oceno ustavnosti in zakonitosti zaradi "enačenja" prej veljavnega Zakona o pravni pomoči (ZPraP) in na njegovi podlagi uveljavljene Tarife o odvetniških storitvah s sedaj veljavnim Zakonom o odvetništvu (ZOdv) in veljavno Odvetniško tarifo. Pri tem ne navajata niti, v čem naj bi bila protiustavnost takšnega "enačenja", niti v čem naj bi bila neustavnost posameznega predpisa, ki ga navajata v pobudi.
2. Iz pobude izhaja, da pobudnika s pobudo za oceno ustavnosti in zakonitosti želita doseči stališče Ustavnega sodišča o tem, katere predpise (sedaj ali prej veljavne) naj se uporabi pri izpolnjevanju sporazuma o plačilu odvetniških storitev, ki sta ga sklenila z odvetnikom, in pri reševanju spora, ki je po njunih navedbah nastal na podlagi tega sporazuma.
3. Ustavno sodišče glede na pristojnosti iz 160. člena Ustave ne odloča o tem, kako naj sodišča uporabljajo predpise v civilnopravnih ali drugih sporih. Pod predpisanimi pogoji lahko odloča le, ali so bile posamezniku v tovrstnih sporih s posamičnimi akti kršene človekove pravice ali temeljne svoboščine. To lahko stori v postopku, začetem z ustavno pritožbo, če so izpolnjeni pogoji iz 50. do 53. člena Zakona o Ustavnem sodišču (Uradni list RS, št. 15/94 - v nadaljevanju ZUstS). V nobenem primeru pa tega ni mogoče zahtevati s pobudo za oceno ustavnosti in zakonitosti predpisov. Glede na navedeno je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić